CELEX: 62020TN0409
Language: fi
Date: 2020-07-03 00:00:00
Title: Asia T-409/20: Kanne 3.7.2020 – KS v. Frontex

24.8.2020   
            
            
               FI
            
            
               Euroopan unionin virallinen lehti
            
            
               C 279/52
            
         
      Kanne 3.7.2020 – KS v. Frontex
      (Asia T-409/20)
      (2020/C 279/66)
      Oikeudenkäyntikieli: ranska
      
         Asianosaiset
      
      
         Kantaja: KS (edustaja: asianajaja N. de Montigny)
      
         Vastaaja: Euroopan raja- ja merivartiovirasto (Frontex)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 30.8.2019 tehdyn irtisanomispäätöksen ja tarvittaessa 23.3.2020 tehdyn nimenomaisen päätöksen valituksen hylkäämisestä,
               
            
                  —
               
               
                  kumoamaan 13.2.2020 tehdyn päätöksen avustamispyynnön ja korvausvaatimuksen hylkäämisestä,
               
            
                  —
               
               
                  velvoittamaan vastaajan maksamaan korvausta sopimussuhteen ulkopuolisesta vastuusta 250 000 euroa,
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa tueksi kuuteen kanneperusteeseen sopimussuhteisen toimihenkilön sopimuksen irtisanomisen osalta.
      
                  1)
               
               
                  Ensimmäinen kanneperuste, joka perustuu perustelujen puuttumiseen ja kuulluksi tulemista koskevan oikeuden loukkaamiseen.
               
            
                  2)
               
               
                  Toinen kanneperuste, joka perustuu Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 21 a artiklan 3 kohdassa ja 22 a artiklan 3 kohdassa säädetyn ”ilmiantajan” aseman loukkaamiseen.
               
            
                  3)
               
               
                  Kolmas kanneperuste, joka perustuu menettelyn väärinkäyttöön.
               
            
                  4)
               
               
                  Neljäs kanneperuste, joka perustuu oikeudenmukaista oikeudenkäyntiä koskevan oikeuden, erityisesti puolustautumisoikeuksien, ja syyttömyysolettaman loukkaamiseen, huolellisuusvelvoitteen ja puolueettomuutta, neutraaliutta ja objektiivisuutta koskevan velvollisuuden laiminlyöntiin, siihen, ettei tutkimusta suoritettu siitä, oliko luottamuksen menettämiselle tosiasiassa ne syyt, joihin vedottiin, ja olivatko ne perusteltuja, ja toimihenkilöiden väliseen yhdenvertaisuuteen.
               
            
                  5)
               
               
                  Viides kanneperuste, joka perustuu ilmeiseen arviointivirheeseen.
               
            
                  6)
               
               
                  Kuudes kanneperuste, joka perustuu avustamis- ja huolenpitovelvollisuuden laiminlyöntiin sekä hyvän hallinnon periaatteen ja suhteellisuusperiaatteen loukkaamiseen.
               
            Kantaja vetoaa kanteensa tueksi kolmeen kanneperusteeseen avustamispyynnön hylkäämistä koskevan päätöksen osalta.
      
                  1)
               
               
                  Ensimmäinen kanneperuste, joka perustuu perustelujen puuttumiseen ja kuulluksi tulemista koskevan oikeuden loukkaamiseen.
               
            
                  2)
               
               
                  Toinen kanneperuste, joka perustuu henkilöstösääntöjen 21 a artiklan 3 kohdassa ja 22 a artiklan 3 kohdassa säädetyn ”ilmiantajan” aseman loukkaamiseen.
               
            
                  3)
               
               
                  Kolmas kanneperuste, joka perustuu ilmeiseen arviointivirheeseen.
               
            Kantaja vetoaa kanteensa tueksi kolmeen kanneperusteeseen korvausvaatimuksen hylkäämistä koskevan päätöksen osalta.
      
                  1)
               
               
                  Ensimmäinen kanneperuste, joka perustuu henkilöstösääntöjen 26 artiklan ja luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta 23.10.2018 annetun Euroopan parlamentin ja neuvoston asetuksen (EU) 2018/1725 (EUVL 2018, L 295, s. 39) rikkomiseen.
               
            
                  2)
               
               
                  Toinen kanneperuste, joka perustuu huolenpitovelvollisuuden laiminlyöntiin ja hyvän hallinnon periaatteen loukkaamiseen siltä osin kuin on kyse toimihenkilöiden työhyvinvoinnista ja työoloista.
               
            
                  3)
               
               
                  Kolmas kanneperuste, joka perustuu henkilöstösääntöjen 21 a artiklan 3 kohdan ja 22 a artiklan 3 kohdan rikkomiseen, avustamis- ja huolenpitovelvollisuuden laiminlyöntiin sekä hyvän hallinnon periaatteen loukkaamiseen.